༄༅། །རྣལ་འབྱོར་གྱི་དབང་ཕྱུག་ལུ་ཧི་པའི་ལུགས་ཀྱི་དཔལ་
འཁོར་ལོ་སྡོམ་པའི་རིམ་པ་དང་པོའི་ཁྲིད་དམིགས་ཀྱི་
བསྡུས་དོན་བདེ་ཆེན་གསལ་བའི་སྙིང་པོ་
བདུད་རྩིའི་བུམ་བཟང་
བཞུགས་སོ། །
བླ་མ་དང་བཅོམ་ལྡན་འདས་དཔལ་འཁོར་ལོ་སྡོམ་པ་དབྱེར་མ་མཆིས་
པའི་ཞབས་ལ་ཕྱག་འཚལ་ལོ། །བརྩེ་བ་ཆེན་པོས་དུས་ཐམས་ཅད་དུ་རྗེས་སུ་
གཟུང་དུ་གསོལ། འདིར་རྣལ་འབྱོར་གྱི་དབང་ཕྱུག་ལུ་ཧི་པའི་ལུགས་ཀྱི་བཅོམ་
ལྡན་འདས་འཁོར་ལོ་བདེ་མཆོག་གི་སྒྲུབ་ཐབས་རིམ་པ་དང་པོའི་རྣལ་འབྱོར་
སྒོམ་པ་ལ་གཉིས། ལམ་སྒོམ་པའི་རིམ་པ་དངོས་དང་། དེ་ལྟར་བསྒོམས་པའི་
ཕན་ཡོན་ནོ། ། །དང་པོ་ལ་གསུམ། གང་གིས་སྒོམ་པའི་རྟེན། གང་དུ་ སྒོམ་ པའི་
གནས། ཇི་ལྟར་དུ་སྒོམ་པའི་ཚུལ་ལོ། །དང་པོ་ནི། སྔགས་དང་ཕར་ཕྱིན་གྱི་ཐེག་
་གཉིས་ཐུན་མོང་བའི་ལམ་བཤེས་གཉེན་བསྟེན་ཚུལ་ནས་ཞི་ལྷག་གི་བར་
སྐྱེས་བུ་གསུམ་གྱི་ལམ་གྱི་རིམ་པས་རྒྱུད་སྦྱངས་ཤིང་རྡོ་རྗེ་སློབ་དཔོན་མཚན་
ཉིད་དང་ལྡན་པ་ལས་འདིའི་དཀྱིལ་འཁོར་དུ་དབང་བཞི་བསྐུར་བ་ཡོངས་སུ་
པ་
རྫོགས་པ་ལེགས་པར་ཐོབ་ལ། དེའི་དུས་སུ་ཁས་བླངས་པའི་དམ་ཚིག་དང་།
སྡོམ་པ་ཚུལ་བཞིན་དུ་བསྲུང་བ་ལ་བརྩོན་ཞིང་། རྡོ་རྗེ་སློབ་དཔོན་ཚུལ་བཞིན་དུ་
བསྟེན་ཏེ་རྩ་བཤད་སྦྱར་བ་ལས་བྱུང་བའི་འདིའི་མན་ངག་ལེགས་པར་ཐོབ་པ་
-283-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༨༽
སོགས་ཀྱི་མཚན་ཉིད་དང་ལྡན་པས་བསྒོམ་པར་བྱའོ། །
གཉིས་ པ་ གང་ དུ་ སྒོམ་ པའི་ གནས་ ལ་གཉིས། སྒོམ་ པའི་ གནས་ངོས་
བཟུང་བ་དང་། གནས་དེར་ཡོ་བྱད་ཇི་ལྟར་བཤམ་པའོ། །དང་པོ་འཁོར་ལོ་སྡོམ་
པའི་ རྣལ་ འབྱོར་ གང་ དུ་ སྒོམ་ པའི་གནས་ནི། བཤད་རྒྱུད་མངོན་བརྗོད་ ལས་
གསུངས་པ་ལྟར་རིའི་སུལ་ལ་སོགས་པའི་དབེན་པའི་གནས་ཡིད་དུ་འོང་བ་རྣལ་
འབྱོར་དང་རྗེས་སུ་མཐུན་པའི་གནས་ཤིག་དགོས་སོ།
།གཉིས་པ་གནས་དེར་ཡོ་
བྱད་ ཇི་ ལྟར་ བཤམ་ པ་ ནི། ། དེ་ འདྲ་ བའི་ དབེན་ པའི་ གནས་ ཀྱི་ སྒྲུབ་ ཁང་ དེར་
བཅོམ་ལྡན་འདས་འཁོར་
བདུད་རྩི་ལྔས་བྱུགས་ཤིང་མེ་ཏོག་གཅལ་དུ་བཀྲམ།
ལོ་སྡོམ་པའི་བྲིས་སྐུ་དགྲམ། དེའི་མདུན་དུ་ནང་མཆོད་དང་མཆོད་གཏོར་ཕྱག་
ལེན་ལྟར་བཤམ། རྡོར་དྲིལ་ལ་སོགས་པའི་དམ་ཚིག་གི་རྫས་རྣམས་ཚོགས་པར་
བྱས་ལ་བསྒོམ་མོ། །
དང་།
གསུམ་པ་ཇི་ལྟར་དུ་སྒོམ་པའི་ཚུལ་ལ་གཉིས། ཐུན་གྱི་ངོ་བོ་ལ་ཇི་ལྟར་
བྱ་བ་དང་། · ཐུན་སྔ་ཕྱིའི་བར་དང་ཐུན་གཞན་ལ་ཇི་ལྟར་བྱ་བའོ། །དང་པོ་ལ
གསུམ། ཐུན་གྱི་འགོར་ཇི་ལྟར་བྱ་བ་དང་། ཐུན་གྱི་དངོས་གཞི་ལ་ཇི་ལྟར་བྱ་བ་
ཐུན་གྱི་མཇུག་ཏུ་ཇི་ལྟར་བྱ་བའོ། །དང་པོ་ལ་གཉིས། སྔོན་དུ་བྱ་བའི་རིམ་
པ་དང་། རྣལ་ འབྱོར་ གྱི་ ཡན་ ལག་རྣམས་བསྒྲུབ་ཚུལ་ལོ། །དང་པོ་ ལ་ བདུན།
སྟན་ ལ་ འཁོད་དེ་ དགེ་ སེམས་ཁྱད་ པར་ ཅན་ གྱི་ ངང་ནས་ རྩ་ བརྒྱུད་ ཀྱི་ བླ་ མ་
རྣམས་ལ་གསོལ་བ་གདབ་པ། རང་ཉིད་ལྷར་བསྐྱེད་པ། རྡོལ་དྲིལ་ བྱིན་ གྱིས་
བརླབས་པ། ནང་མཆོད་བྱིན་གྱིས་བརླབས་པ། སྔོན་འགྲོའི་གཏོར་མ་གཏོང་བ།
བདག་ བསྐྱེད་ ཀྱི་ མཆོད་ པ་ བྱིན་ གྱིས་ བརླབས་ པ། རྡོ་ རྗེ་ སེམས་ དཔའི་ སྒོམ་
- 284 -

ལུ་ཧི་པའི་ལུགས་ཀྱི་དཔལ་འཁོར་ལོ་སྡོམ་པའི་རིམ་པ་དང་པོའི་ཁྲིད་དམིགས་ཀྱི་བསྡུས་དོན།
བཟླས་བྱ་བའོ། །དང་པོ་ལ་གསུམ། སྟན་ལ་འཁོད་ནས་ལུས་གནད་བཅའ་བ།
ཁ་དག་པར་བྱས་ལ་ཀུན་སློང་བཅོས་ནས་དགེ་སེམས་ཁྱད་པར་ཅན་བསྐྱེད་པ།
དགེ་སེམས་ཁྱད་པར་ཅན་གྱི་ངང་ནས་རྩ་བརྒྱུད་ཀྱི་བླ་མ་རྣམས་ལ་གསོལ་བ་
གདབ་པའོ། །དང་པོ་ནི་རྒྱུད་དང་གྲུབ་ཆེན་གྱི་གཞུང་མང་པོ་ལས་གསུངས་པ་
ལྟར་སྐྲ་བཅིངས་པ་ཅན་ཡིན་ན་སྐྲ་སྒྲོལ་ཞིང་ཁ་ལྷོར་ཕྱོགས་ཏེ་རོ་གདན་དངོས་
སམ་རོ་གདན་ལ་འདུག་པར་མོས་ནས་སྟན་བདེ་བ་ལ་ལུས་དྲང་པོར་བསྲངས།
རྐང་པ་རྡོ་རྗེའི་སྐྱིལ་ཀྲུང་གིས་འདུག་པ་སོགས་ལུས་རྣམ་སྣང་གི་ཆོས་བདུན་
ལྡན་དུ་བྱའོ། །གཉིས་པ་ཁ་དག་པར་བྱས་ལ་ཀུན་སློང་བཅོས་ནས་དགེ་སེམས་
ཁྱད་པར་ཅན་བསྐྱེད་པ་ནི། ། སྟན་ལ་འདུག་ནས་བདུད་རྩི་རིལ་བུ་ཁར་གཞུག་
པའམ་བདུད་རྩི་རིལ་བུ་མེད་ན་བྱིན་གྱིས་བརླབས་པའི་ནང་མཆོད་ལྕེ་ཐོག་ཏུ་
བཞག་སྟེ་ཁ་དག་པར་བྱ་ཞིང་གྲུབ་ཆེན་ལུ་ཧི་པའི་རྣམ་ཐར་ལས་འབྱུང་བ་ལྟར་
རང་རྒྱུད་ལ་བརྟགས་ནས་ཉོན་མོངས་པ་དུག་གསུམ་དང་དེས་ཀུན་ནས་སླངས་
པའི་ ཚེ་ འདིའི་ བྱ་ བ་ ཐམས་ ཅད་ དོར་ ཏེ་ གཡེང་ བ་ གང་ ཡང་ མེད་ པ་ ཞིག་ བྱ།
འཁོར་བའི་ཉེས་དམིགས་བསམས་ཏེ་ངེས་འབྱུང་སྐྱོ་ཤས་ཆེན་པོས་སྲིད་པའི་
ཕུན་ཚོགས་གང་ཡང་དོན་དུ་མི་གཉེར་ཞིང་རང་གཅིག་པུ་ཞི་བདེ་དོན་གཉེར་གྱི་
བསམ་པའི་དབང་དུའང་མ་ སོང་བ་ཞིག་བྱས་ལ་མཁའ་ཁྱབ་ཀྱི་སེམས་ཅན་
ཐམས་ཅད་ལ་དམིགས་ནས་བྱམས་སྙིང་རྗེ་བྱང་ཆུབ་ཀྱི་སེམས་ཤུགས་དྲག་ཏུ་
བསྐྱེད་དོ། །
གསུམ་ པ་ དགེ་ སེམས་ ཁྱད་ པར་ ཅན་ གྱི་ ངང་ ནས་ རྩ་ བརྒྱུད་ ཀྱི་ བླ་ མ་
་ལ་གསོལ་བ་གདབ་པ་ནི། བྱང་ཆུབ་ཀྱི་སེམས་ཤུགས་དྲག་ཏུ་བསྐྱེད་པའི་
-285-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༨༽
ངང་ནས་རྡོ་རྗེ་འཆང་ནས་རྩ་བའི་བླ་མའི་བར་གྱི་དངོས་བརྒྱུད་ཀྱི་བླ་མ་རྣམས་
གསལ་ བཏབ་ ལ་ དད་ གུས་ ཆེན་ པོས་ གསོལ་ བ་ ཤུགས་ དྲག་ ཏུ་ གདབ་བོ། །
གཉིས་པ་རང་ཉིད་ལྷར་བསྐྱེད་པ་ནི། འོད་གསལ་སྟོང་པའི་ངང་ལས་རང་ཉིད་
སྐད་ཅིག་གིས་ཧེ་རུ་ཀ་ཡབ་ཡུམ་གྱི་སྐུར་ལངས་ལ་དེ་ལ་ང་རྒྱལ་དང་གསལ་སྣང་
ཅི་ཐོན་བྱའོ། །འོག་ནས་འབྱུང་བའི་སྒྲུབ་ཐབས་གང་སྒོམ་ཐམས་ཅད་ལྷའི་རྣལ་
འབྱོར་གྱི་ངང་ནས་བྱེད་དགོས་པས་འདི་ཤིན་ཏུ་གལ་ཆེ་ཞིང་སྔགས་ལ་ཞུགས་པ་
རྣམས་ཀྱིས་སྐུ་གསུང་ཐུགས་ཀྱི་དམ་ཚིག་གསུམ་ནམ་ཡང་མ་ཉམས་པར་བྱེད་
དགོས་པ་ལས་འདིར་སྐུའི་དམ་ཚིག་བཟུང་བ་ཡིན་ནོ། །
གསུམ་པ་རྡོར་དྲིལ་བྱིན་གྱིས་བརླབས་པ་ལ་བཞི།
རྡོར་དྲིལ་བྱིན་གྱིས་
བརླབས་ པ་ དངོས་། རྡོར་ དྲིལ་ བཟུང་ བ། རྡོ་ རྗེ་ གསོར་ བ། དྲིལ་ བུ་ དཀྲོལ་
བའོ། །དང་པོ་ནི། རྡོར་དྲིལ་བྱིན་གྱིས་བརླབས་ཚུལ་མང་དུ་ཡོད་པ་ལས་འདིར་
ནི་བཤད་རྒྱུད་སཾ་བྷོ་ཊ་དང་། མཁའ་འགྲོ་རྒྱ་མཚོ་ལས་གསུངས་པ་ལྟར་མཚོན་
དོན་དྲན་ཏེ་དོན་དམ་པའི་བྱང་ཆུབ་ཀྱི་སེམས་ཀྱི་སྒོ་ནས་བྱིན་གྱིས་རློབ་པ་ཡིན་
ནོ། །རྡོར་དྲིལ་བཟུང་བ། རྡོ་རྗེ་གསོར་བ། དྲིལ་བུ་དཀྲོལ་བ་རྣམས་ནི་བླ་མས་
ཁྲིད་པ་དང་ཕྱག་ལེན་མཐོང་བ་བརྒྱུད་པ་ལྟར་མ་འཕྱུགས་པར་བྱ་ཞིང༌། དེ་དག་
གི་ཚེ་མཁའ་ཁྱབ་ཀྱི་སེམས་ཅན་ཐམས་ཅད་ལ་བྱམས་སྙིང་རྗེས་དམིགས་ནས་
ཕན་བདེ་སྒྲུབ་པའི་བསམ་པ་བསྐྱེད་པ་དང་། མཚོན་བྱེད་རྡོར་དྲིལ་གཉིས་ཀྱིས་
སྔགས་བླ་མེད་ཀྱི་ལམ་རིམ་པ་གཉིས་འབྲས་བུ་དང་བཅས་པ་མཚོན་པའི་ཚུལ་
རྣམས་དྲན་པར་བྱས་ལ་རྡོར་དྲིལ་བྱིན་རླབས་རྫོགས་རིམ་གྱི་རྟོགས་པ་ཁྱད་པར་
ཅན་རྣམས་མྱུར་དུ་རྒྱུད་ལ་སྐྱེ་བའི་དགེ་རྩ་སྨིན་བྱེད་དུ་འགྱུར་བར་བྱ་ཞིང་། རྡོ་རྗེ་
-286-

ལུ་ཧི་པའི་ལུགས་ཀྱི་དཔལ་འཁོར་ལོ་སྡོམ་པའི་རིམ་པ་དང་པོའི་ཁྲིད་དམིགས་ཀྱི་བསྡུས་དོན།
ལ་
ཐུགས་ཀྱི་དམ་ཚིག་དང་དྲིལ་བུ་གསུང་གི་དམ་ཚིག་འཛིན་པའི་ཚུལ་ཡང་དྲན་
པར་བྱའོ། ། །བཞི་པ་ནང་མཆོད་བྱིན་གྱིས་བརླབས་པ་ལ་བཞི། བསང་བ། སྦྱང་
བ། བསྐྱེད་པ། བྱིན་གྱིས་བརླབས་པའོ། །དང་པོ་ནི། རང་ཉིད་ཧེ་རུ་ཀར་གསལ་
བའི་ཐུགས་ཀ་ནས་དུམ་སྐྱེས་མ་དཔག་ཏུ་མེད་པ་སྤྲོས་ཏེ་ནང་མཆོད་སྒྲུབ་གཞི་
གནས་ པའི་ བགེགས་ རྣམས་ བསྐྲད་པར་བསམ་མོ། གཉིས་པ་སྦྱང་ བ་ ནི།
ཤཱནྱ་ཏའི་སྔགས་བརྗོད་ནས་ནང་མཆོད་སྒྲུབ་གཞི་སྣོད་བཅས་འོད་གསལ་དུ་
བཅུག་སྟེ་ཐ་མལ་གྱི་སྣང་ཞེན་སྦྱོང་བའོ། །གསུམ་པ་བསྐྱེད་པ་ནི།
ཐུགས་གཉིས་སུ་མེད་པའི་ཡེ་ཤེས་ཡཾ་ཡིག་ཏུ་ཤར་བ་ལ་སོགས་སོ་སོའི་ས་བོན་
ལས་ རླུང་ མེ་ སྒྱེད་པུ་ཐོད་པ་རྣམས་བསྐྱེད་པའི་ཐོད་པའི་ནང་དུ་བདུད་ རྩི་ ལྔ་
ཕྱོགས་གཡོན་བསྐོར་དང་། ·ཤ་ལྔ་མཚམས་གཡས་བསྐོར་གྱིས་སྒྲུབ་ཐབས་སུ་
གསལ་བ་ལྟར་བསྐྱེད་དོ། །
ཧེ་རུ་ཀའི་
བཞི་ པ་ བྱིན་ གྱིས་ བརླབ་ པ་ ལ་ གསུམ། སྦྱང་བ། རྟོགས་པར་ བྱེད་ པ།
སྦར་བར་བྱེད་པའོ། །དང་པོ་ནི། རླུང་གཡོས་མེ་སྦར་བས་རྫས་རྣམས་ཞུ་ཞིང་
འཁོལ་ཏེ་མི་གཙང་བར་སྣང་བ་སོགས་ཉེས་སྐྱོན་ཐམས་ཅད་སྦྱངས་ཏེ་ཤིན་ཏུ་
དྭངས་ཞིང་ འོད་འཚེར་བར་བྱེད་པའོ། །གཉིས་པ་རྟོགས་པར་བྱེད་པ་ནི་ཧེ་རུ་
ཀའི་ཐུགས་གཉིས་སུ་མེད་པའི་ཡེ་ཤེས་ཁ་ཊཱཾ་གའི་རྣམ་པར་ཤར་བ་དེར་ལྷུང་སྟེ་
ཞུ་བས་རྫས་རྣམས་བདུད་རྩིའི་རང་བཞིན་དུ་བྱེད་པའོ། །གསུམ་པ་སྦར་བར་
བྱེད་པ་ནི། དབྱངས་གསལ་ལས་བྱུང་བའི་ཡེ་ཤེས་གསུམ་གྱི་འོད་ཟེར་ གྱི་ སྤྲོ་
བསྡུས་ནམ་ཡང་ཟད་མི་ཤེས་པའི་བདུད་རྩི་མང་པོར་སྦར་ཞིང་སྤེལ་བའོ། །ནང་
མཆོད་བྱིན་རླབས་ཀྱིས་བླ་མེད་ཀྱི་ལམ་རིམ་གཉིས་ཀྱི་གནད་རྣམས་མཚོན་པའི་
-287-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༨༽
ཚུལ་ཞལ་ཤེས་ལྟར་དྲན་པར་བྱས་ལ་ནང་མཆོད་བྱིན་རླབས་རྫོགས་རིམ་ཟབ་
མོའི་རྟོགས་པ་ཁྱད་པར་ཅན་རྣམས་མྱུར་དུ་རྒྱུད་ལ་སྐྱེ་བའི་དགེ་རྩ་སྨིན་བྱེད་དུ་
འགྱུར་ བར་ བྱ་ ཞིང་། ཡི་ གེ་ གསུམ་ གྱི་ སྤྲོ་ བསྡུས་ མཁའ་ ཁྱབ་ ཀྱི་ སེམས་ ཅན་
ཐམས་ཅད་ཀྱི་སྡིག་སྒྲིབ་སྦྱོང་བའི་ཚུལ་ཡང་ཞལ་ཤེས་ལྟར་དྲན་པར་བྱས་ལ་
ནང་ མཆོད་ བྱིན་ རླབས་ བྱང་ ཆུབ་ཀྱི་སེམས་ཀྱིས་ཟིན་པར་བྱའོ། །ལྔ་པ་སྔོན་
འགྲོའི་གཏོར་མ་གཏོང་བ་ལ་བདུན། སྔོན་འགྲོའི་མཆོད་པ་བྱིན་གྱིས་བརླབས་
པ། སྔོན་ འགྲོའི་ གཏོར་ མ་ བྱིན་ གྱིས་ བརླབས་ པ། ། གཏོར་ མགྲོན་ སྤྱན་ དྲངས།
མགྲོན་དེ་དག་ལ་ཐ་མལ་གྱི་སྣང་ཞེན་སྦྱང་བ། མཆོད་གཏོར་དབུལ་བ། འཕྲིན་
ལས་འཆོལ་བ། ཉེས་སྐྱོན་དག་པར་བྱས་ཏེ་གཤེགས་སུ་གསོལ་བའོ། །
དང་པོ་ནི། མཆོད་འ གོ་གཡོན་ནས་ བརྩམས་ ཏེ་ བཤམས་ པའི་མཆོད་
རྫས་རྣམས་བསང་བ། སྦྱང་བ། བསྐྱེད་པ། བྱིན་གྱིས་བརླབས་པ་རྣམས་བདག་
བསྐྱེད་ཀྱི་མཆོད་པ་བྱིན་རླབས་ལྟར་བྱའོ། །གཉིས་པ་སྔོན་འགྲོའི་གཏོར་མ་བྱིན་
གྱིས་བརླབས་པ་ནི་ནང་མཆོད་བྱིན་རླབས་ལྟར་བྱའོ། །གསུམ་པ་གཏོར་མགྲོན་
སྤྱན་དྲང་བ་ནི། མཁའ་འགྲོ་རྒྱ་མཚོ་ལས་གསུངས་པ་ལྟར། རྒྱལ་བས་བསྔགས་
པའི་ཆོས་སྲུང་དུར་ཁྲོད་ཆེན་པོ་བརྒྱད་ན་གནས་པའི་ཕྱོགས་སྐྱོང་དང་ཞིང་སྐྱོང་
རྣམས་སྔགས་དང་ཕྱག་རྒྱས་སྤྱན་དྲངས་པ་ཕྱག་ལེན་ལྟར་བྱའོ། །བཞི་པ་མགྲོན་
དེ་དག་ལ་ཐ་མལ་གྱི་སྣང་ཞེན་སྦྱང་བ་ནི། གཏོར་མགྲོན་དེ་དག་འོད་གསལ་དུ་
བཅུག་ནས་ཐ་མལ་གྱི་སྣང་ཞེན་སྦྱངས་ལ་ལྷའི་སྐུར་བསྐྱེད་པའོ། །ལྔ་པ་མགྲོན་
དེ་དག་ལ་མཆོད་གཏོར་དབུལ་བ་ནི། སྒྲུབ་ཐབས་སུ་གསལ་བ་ལྟར་སྔགས་དང་
ཕྱག་ རྒྱས་དབུལ་ལོ། ། །དྲུག་ པ་ འཕྲིན་ ལས་ མཆོལ་བ་ནི། མགྲོན་རིགས་ བཅུ་
-288-

ལུ་ཧི་པའི་ལུགས་ཀྱི་དཔལ་འཁོར་ལོ་སྡོམ་པའི་རིམ་པ་དང་པོའི་ཁྲིད་དམིགས་ཀྱི་བསྡུས་དོན།
གཅིག་པོ་དེ་དག་ལ་བསྟོད་ཅིང་ ཕྱག་བྱས་ཏེ་དཔལ་འཁོར་ལོ་སྡོམ་པའི་སྒྲུབ་
ཐབས་སྒོམ་པ་ལ་བར་ཆད་མི་འབྱུང་བའི་འཕྲིན་ལས་འཆོལ་ལོ། །བདུན་པ་ཉེས་
སྐྱོན་དག་པར་བྱས་ཏེ་གཤེགས་སུ་གསོལ་བ་ནི། མན་ངག་ཞལ་ཤེས་ལྟར་ཡེ་
ཤེས་བརྒྱ་པའི་བཟླས་བརྗོད་དང་དམིགས་རིམ་གྱིས་དམ་ཚིག་ཉམས་ཆགས་
དང་ཉེས་སྐྱོན་ཐམས་ཅད་དག་པར་བྱས་ཏེ་ཕྱོགས་སྐྱོང་དང་ཞིང་སྐྱོང་རྣམས་སྒྲུབ་
པ་པོ་རང་ཉིད་ལ་བར་ཆད་བསྲུང་ཕྱིར་ཕྱོགས་ཕྱོགས་སུ་གཤེགས་ཏེ་བཞུགས་
པར་བསམ་མོ། །
དྲུག་ པ་ བདག་ བསྐྱེད་ ཀྱི་ མཆོད་ པ་ བྱིན་ གྱིས་ བརླབས་ པ་ ལ་ གཉིས།
མཆོད་རྫས་ཇི་ལྟར་བཤམ་པ་དང༌། བཤམས་པའི་མཆོད་རྫས་རྣམས་བྱིན་གྱིས་
བརླབས་ པའོ། ། །དང་ པོ་ ནི། · བཤད་ རྒྱུད་ སྡོམ་ འབྱུང་ དང་ མངོན་ བརྗོད་ ལས་
གསུངས་པ་ལྟར་ ཆུ་བཞི་དང་ཉེར་སྤྱོད་ལ་སོགས་པའི་མཆོད་རྫས་ ཕུན་ སུམ་
ཚོགས་ པ་ ཅི་ འབྱོར་ བཤམ་ པ་རྣམས་ གཡོན་ སྐོར་ གྱིས་ དགོད་དོ། །གཉིས་པ་
བཤམས་པའི་མཆོད་རྫས་རྣམས་བྱིན་གྱིས་བརླབས་པ་ལ་བཞི། བསང་བ། སྦྱང་
བ། བསྐྱེད་ པ། བྱིན་ གྱིས་ བརླབས་ པའོ། །དང་ པོ་ནི། མཆོད་རྫས་ དེ་ དག་ ལ་
ནང་མཆོད་ཀྱིས་བསང་གཏོར་བྱས་ལ་དུམ་སྐྱེས་མའི་སྔགས་བརྗོད་དེ་མ་དག་པ་
དང་བགེགས་བསལ་ལོ། །གཉིས་པ་སྦྱང་བ་ནི། མཆོད་རྫས་དེ་དག་ཤྭཱ་ནྱཱ་ཏའི་
སྔགས་ཀྱིས་འོད་གསལ་དུ་བཅུག་སྟེ་ཐ་མལ་གྱི་སྣང་ཞེན་སྦྱང་ངོ་། །གསུམ་པ་
བསྐྱེད་པ་ནི། མཆོད་རྫས་ཀྱི་གྲངས་དང་མཉམ་པའི་ཀཾ་ལས་བྱུང་བའི་ཐོད་པའི་
ནང་དུ་གཉིས་སུ་མེད་པའི་ཡེ་ཤེས་ཀྱི་ངོ་བོ་ཧཱུཾ་ཡིག་ལས་མཆོད་རྫས་རྣམས་ངོ་བོ་
དང་རྣམ་པ་དང་བྱེད་ལས་ཀྱི་ཁྱད་པར་གསུམ་ལྡན་དུ་བསྐྱེད་དོ། །བཞི་པ་བྱིན་
-289-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༨༽
གྱིས་བརླབས་པ་ནི། མཆོད་རྫས་ རང་ རང་གི་མིང་དང་འབྲུ་གསུམ་སྤེལ་བའི་
སྔགས་དང་། རང་རང་གི་ཕྱག་རྒྱ་དང་། རྡོ་རྗེ་གསུམ